Stadion London
Stadion London (ranije poznat kao Olimpijski stadion) je multi-funkcionalni stadion koji se nalazi u Londonu, Engleska. Izgrađen je za Olimpijske igre 2012. godine. Na njemu domaće utakmice igra nogometni klub West Ham United. Kapacitet stadiona je 60.000 sjedećih mjesta. Izgradnja stadiona je počela 2007. godine. Troškovi izgradnje su iznosili 486 miliona funti. Otvoren je 2011. godine. Od 2016. godine West Ham United na njemu igra domaće utakmice. Prvu utakmicu na ovom stadion West Ham je odigrao 4. augusta 2016. godine protiv Domžalea u okviru Evropske lige. Stadion je također korišten za mečeve bejzbola i automobilske utrke.